શનિવારે, જ્યાં કોંગ્રેસના રાષ્ટ્રીય ઉપાધ્યક્ષ રાહુલ ગાંધીએ તેમના ઉત્તર ગુજરાતમાં તેવું કહ્યું કે ડિસેમ્બર પછી ભાજપ ગુજરાતમાં દેખાવા પણ નહીં મળે ત્યાં જ નવસારીમાં ભાજપના એક કાર્યક્રમમાં હાજરી આપવા આવેલી કેન્દ્રીય મંત્રી સ્મૃતિ ઇરાનીએ કહ્યું કે રાહુલ ગાંધીએ ગુજરાતમાં ચૂંટણી જીતવાના આ સપનાને છોડી દેવું જોઇએ. વધુમાં કેન્દ્રીય મંત્રી સ્મૃતિ ઇરાનીએ કહ્યું કે રાહુલ ગાંધી પોતાના સંસદીય ક્ષેત્ર અમેઠીની પાંચ વિધાનસભામાં પણ પાર્ટીને જીતાડી નથી શક્યા તે ગુજરાતમાં કોંગ્રેસને કેમ કરતાા જીતાડશે?ગુજરાત જીતવાનું સપનું રાહુલ ગાંધીએ છોડી દેવું જોઇએ.વધુમાં સ્મૃતિ ઇરાનીએ કહ્યું કે રાહુલ ગાંધી ગત 13 વર્ષોથી અમેઠીથી સાંસદ છે. જો નેહરુ પરિવારની વાત કરીએ તો પાછલા 50 વર્ષોથી અમેઠીથી આ જ પરિવાર અહીં જીતતો આવ્યો છે.